โกเอนจิ ชูยะ

โกเอนจิ ชูยะ (Gōenji Shūya) หรือ อิชิโดะ ชูจิ (Ishido Shuuji) เป็นตัวละครในเกมอินาสึมะอีเลฟเวน

**ประวัติ**
ในอดีตเคยเป็นนักเตะของโรงเรียนคิโดคาวะเซชู มีฝีเท้าโดดเด่นจนทำให้ได้รับฉายาในวงการฟุตบอลมัธยมต้นว่าเอซสไตรเกอร์ในตำนาน แต่เนื่องจากเขารู้สึกผิดที่เป็นต้นเหตุทำให้น้องสาวประสบอุบัติเหตุ โกเอนจิจึงตัดสินใจเลิกเล่นฟุตบอล และได้ย้ายมาอยู่โรงเรียนไรมง ในเวลาต่อมาโกเอนจิได้เข้ามาเล่นฟุตบอลอีกครั้งโดยคำชวนของเอนโดแต่ปฏิเสธ แต่นัตสึมิได้ช่วยเข้าทีมไรมงทำให้กลับมาเล่นฟุตบอลและเป็นเอชสไตรค์เกอร์ของทีมไปอีกด้วย เป็นคนใจเย็นและพูดน้อย แต่กลับมีความร้อนแรงในด้านการเล่นฟุตบอล

**บทบาทที่ปรากฏ**

**ฟุตบอลฟรอนเทียร์**
โกเอนจิได้ย้ายเข้ามาอยู่ที่ไรมง และได้ถูกเอนโด มาโมรุ ชักชวนเข้าชมรมฟุตบอลเนื่องจากได้เห็นความสามารถในการใช้ฟุตบอลแต่ก็ปฏิเสธเพราะคิดว่าต้นเหตุที่ทำให้น้องต้องเข้าโรงพยาบาลจึงเลิกเล่นฟุตบอลเป็นการไถ่โทษ หลังจากที่เห็นพวกเอนโดที่แข่งกับเทย์โคคุในสภาพที่กำลังจะหมดแรงเฮือกสุดจึงได้หยิบเสื้อเบอร์ 10 ขึ้นมาใส่แล้วทำให้ได้คะแนนจากการแข่งครั้งแรกแต่ถึงกระนั้นโกเอนจิก็ยังไม่เข้าร่วมทีมไรมงแต่ว่านัตสึมิได้ชักชวนเกลี้ยกล่อมและได้ลงแข่งกับทีมโอคารุโตะเป็นทีมแรก และในรอบคัดเลือกได้แข่งกับโรงเรียนโนเซ , มิคาเงะเซนโน,เซนโงคุอิงาชิมะ, เซนไบยามะ, คิโดคาวะเซชู และในรอบชิงชนะเลิศได้แข่งโรงเรียนเซอุสึ และชนะมาได้อย่างแสนสาหัสและที่ 1 ในญี่ปุ่น

**โรงเรียนเอเลีย**
โกเอนจิได้เข้าร่วมอินาสึมะคาราวาน แต่แล้วเขาต้องถอนตัวเนื่องจากถูกพวกโรงเรียนเอเลียจับตาน้องสาวของตนที่กำลังพักฟื้นตัวในโรงพยาบาล เพื่อข่มขู่โกเอนจิให้ร่วมมือกับโรงเรียนเอเลียแต่ภายหลังจากการแข่งขันของทีมเจมินี่สตรอมฮิโตมิโกะได้ให้โกเอนจิถอนตัวจากทีมชั่วคราวทำให้ไม่สามารถเข้าร่วมต่อสู้กับโรงเรียนเอเลียช่วงหนึ่ง แต่ภายหลังจากการถอนตัวโกเอนจิได้ไปในเมืองโอกินาวะโดยสารวัตรโอนิงาวาระและฮิจาคาตะเป็นคนช่วยเหลือและได้ทำแผนช่วยเหลือยูกะส่วนฮิจิคาตะได้ให้โกเอนจิพักในบ้านของตนเพื่อหลบซ่อนตัวและฝึก ในช่วงการแข่งขันทีมเอปชิลอน ไค โกเอนจิได้ปรากฏตัวอีกครั้งเข้าร่วมโดยภายหลังที่ได้วางแผนกับสารวัตรโอนิงาวาระทำให้ช่วยเหลือแก่ทีมและชนะทุกๆแมตซ์

**ฟุตบอลฟรอนเทียร์อินเตอร์เนชันแนล**
โกเอนจิได้รับคัดเลือกให้เข้าตัวแทนทีมชาติญี่ปุ่นโดยเป็นทีม B ใส่เสื้อหมายเลข 10 และได้ผ่านเข้ารอบและเข้าทีมอินาสึมะเจแปนที่มีโค้ชคนใหม่ที่ชื่อคุโด มิจิยะและได้แข่งกับทีมนีโอเจแปนที่มีคิระฮิโตมิโกะเป็นโค้ชให้และได้รวบรวมนักเตะที่ถูกคัดเลือกตัวมาและหนึ่งในนั้นมี ซากินุมะ โอซามุ ที่เคยเป็นกัปตันทีมเอปซิลอนของโรงเรียนแอเลียที่ใช้ชื่อว่า เดซาม ทีมอินาสึมะเจแปนชนะทีมนีโอเจแปนได้และได้ไปแข่งในระดับเอเชียต้องแข่งกับทีมไฟเออร์ดราก้อนจากชาติเกาหลีที่มีอาฟุโระ เทรุมิ, ซูซึโนะ ฟูซุเกะ,นางุโมะ ฮารุยะ เข้าร่วมทีมด้วย ในระหว่าง ที่กำลังแข่งอยู่นั้นพ่อของโกเอนจิได้มาดูการแข่ง จึงทำให้โกเอนจิเกิดการเสียสมาธิในการแข่งจึงทำให้ใช้ท่าไม้ตายที่ทำร่วมกับโทรามารุไม่ได้และในครึ่งหลัง โกเอนจิจึงคิดอยากให้พ่อของตนได้เห็นว่าตนนั้นรักฟุตบอลขนาดไหน จึงตั้งใจทำการแข่งจนชนะมาได้  หลังจากนั้นได้นั่งอินาสึมะแอร์ไลน์ไปยังเกาะไลโอค็อตที่เป็นสถานที่ที่ใช้แข่งระดับโลก

**อินาสึมะอีเลฟเวน GO**

**อินาสึมะอีเลฟเวน GO**
หลังจาก 10 ปีผ่านไป โกเอนจิกลายเป็นนักเตะโปรลีกในประเทศญี่ปุ่นพร้อมกับสมาชิกทุกคน แต่แล้วเขากลับกลายเป็นฟิฟต์เซ็กเตอร์ในตำแหน่งระดับสูงสุดคือเซย์เทย์(จักรพรรดิศักดิ์สิทธิ์) โดยใช้ชื่อว่า อิชิโดะ ชูจิ จากการชักชวนของเซนงูจิ ไดโก ผู้ก่อตั้งองค์กรฟิฟต์เซ็กเตอร์
แท้จริงแล้ว การที่โกเอนจิเข้าร่วมฟิฟต์เซ็กเตอร์เป็นเพราะเขาต้องการสืบต้นตอขององค์กรและนำฟุตบอลที่แท้จริงกลับคืนมา หนทางเดียวที่ทำได้คือจึงเป็นการเข้าร่วมองค์กรและเป็นผู้นำของวงการฟุตบอลจนถูกเข้าใจผิดจากเอนโดและเพื่อนร่วมทีมเก่าในเรซิสแทนซ์ ทว่าภายใต้การจับตาดูและอำนาจที่ยิ่งใหญ่กว่าของเซนงูจิ ไดโก ทำให้โกเอนจิต้องสวมบทบาทและเคลื่อนไหวอย่างลับๆตลอดมา ในช่วงที่เป็นจักรพรรดิศักดิ์สิทธิ์ เขาได้วางแผนให้โรงเรียนไรมงแข่งขันโฮลี่โรด ฝึกฝนทีมฟุตบอลที่จะมาช่วยพัฒนาความแข็งแกร่งของไรมง รวมถึงฝึกสอนสึรุกิให้ใช้ท่าไม้ตายอัคคีสลาตัน ดับเบิ้ลไดรฟ์ ในการแข่งขันทีมโรงเรียนเซย์โตซันที่เขาเป็นโค้ชของทีม
หลังจากหมดครึ่งแรกในการแข่งขันรอบชิงชนะเลิศของโฮลี่โรด โกเอนจิและทีมเซย์โตซันกลับถูกถอนตัวเนื่องจากคำสั่งของไดโกเพื่อเปลี่ยนทีมดราก้อนลิงก์ขึ้นมาแข่งแทน โกเอนจิได้เปิดเผยตัวตนและเจตนาที่แท้จริงต่อหน้าไดโกก่อนการแข่งขันจบ และปรับความเข้าใจกับเอนโด ภายหลังจากการแข่งขันโฮลี่โรดสิ้นสุดลง โกเอนจิกลับมาใช้ชีวิตปกติและได้เล่นฟุตบอลอีกครั้ง

**อินาสึมะอีเลฟเวน GO โครโน สโตน**
โกเอนจิ เป็นบุคคลอีกคนหนี่งที่ร่วมต่อต้านเอลโดราโดและได้ไทม์เบรสเลทจากแอสเรย์ รูน ที่มาจาก 200 ปีข้างหน้า ทำให้ผลการแก้ไขเวลาของเอลโดราโดไร้ผล และเป็นผู้แนะนำเกาะก็อดเอเดนให้เป็นสถานที่ฝึกความสามารถเกราะอวตารให้กับพวกเทนมะ นอกจากนี้โกเอนจิยังช่วยเหลือทีมไรมงโดยนำวัตถุอาร์ติเฟกต์จากยุคต่างๆเพื่อเดินทางมิติเวลาไปยังยุคนั้นและตามหาสุดยอดพลังจากมิติกาลเวลา หลังจากที่ไรมงได้พลังสุดยอดมิติเวลาของอาเธอร์ โกเอนจิได้ถูกเอลโดราโดเรียกไปยังโลกอนาคตพร้อมกับคิโดเพื่อช่วยเหลือต่อกรกับเฟย์เดอร์ และเป็นโค้ชทีมเอลโดราโดทีม 03

**อินาสึมะอีเลฟเวน GO กาแลกซี่**
โกเอนจิ ได้รับตำแหน่งประธานสมาคมฟุตบอลเยาวชนสาขาประทเซญี่ปุ่น และได้พบกับบิทเวย์เพื่อบอกข่าวเกี่ยวกับการแข่งขันฟุตบอลแกรนเซเลสต้ากาแล็กซี่จนกระทั่งพบกับคุโรอิวะและทำการจัดการแข่งขันฟุตบอลฟรอนเทียร์อินเทอร์เนชันแนล V2 ขึ้นมา

**ท่าไม้ตาย**

**ท่าไม้ตายหลัก**
ไฟเออร์ทอร์นาโด (ファイアトルネード, อัคคีสลาตัน (โมเดิร์นไนน์และโรส), พายุบอลอัคคี (ทูนามิ))→ไฟเออร์ทอร์นาโด ไค (ファイアトルネード 改, อัคคีโชติสลาตัน (โมเดิร์นไนน์), อัคคีสลาตันปรับปรุง (โรส))
ท่าไม้ตายรูปแบบยิงประตูโดยจะทำการหมุนตัวและเตะกลับหัวกลางอากาศโดยมีไฟล้อมรอบในตัวเมื่อยิงประตูลูกบอลจะแปรสภาพเป็นลูกไฟ เป็นท่าไม้ตายหลักของโกเอนจิในช่วงแรก ต่อมาได้พัฒนาในระดับไคใช้ในช่วงรอบคัดเลือกตัวแทนทีมชาติ เป็นท่าที่ต้องใช้พลังการเคลื่อนไหวสูงมาก ภายหลังถูกพัฒนาเป็น"อัคคีสลาตัน ดับเบิ้ลไดร์ฟ" ที่มัตซึคาเสะ เทนมะและสึรุกิ เคียวสึเกะเป็นผู้ใช้ โดยโกเอนจิเป็นผู้ฝึกสอนโดยตรง
*ฮีทแทคเคิล (ヒートタックル)
ท่าไม้ตายประเภทป้องกัน โกเอนจิได้ใช้ท่านี้เฉพาะในฉากคัทซีนของเกม อินาสึมะอิเลฟเวน 2 เคียวอิ โนะ ชินเรียคุฉะ ตอนที่ทีมเจมินีสตอร์มปรากฏตัวครั้งแรกเท่านั้น
*บาคุเนตสึสตอร์ม (爆裂ストーム, วายุเพลิงพระกาฬ (โมเดิร์นไนน์) / พายุระเบิดเพลิง (โรส)) 
ท่าไม้ตายรูปแบบยิงประตูที่ 2 ของโกเอนจิโดยเกร็งพลังไว้ทั่วร่างในสภาพห่อตัวเองไว้แล้วจึงระเบิดพลังกางออกโดยมีจอมมารเพลิงออกมาโดยระหว่างกางออกให้ใช้เท้าขวางัดบอลไปบนฟ้าจากนั้นย่อตัวลงในท่าพร้อมกระโดดและมาจินจะใช้สองมือช้อนและให้กระโดดหมุนตัวในแนวนอนไปในจังหวะเดียวกับที่มาจินโยนขึ้นไปหาบอลและใช้เท้าซ้ายเตะลูกลงมาในสภาพห่อหุ้มด้วยเปลวเพลิงและมีพายุไฟ
*บาคุเนตสึสครูว์ (爆熱スクリュー, สว่านเพลิงพระกาฬ (โมเดิร์นไนน์), ระเบิดเพลิงหมุน, อัคคีควงสว่าน (โรส), พายุบอลควงสว่าน (ทูนามิ))→ชิน บาคุเนตสึสครูว์ (真 爆熱スクリュー, ควงสว่านเพลิงพระกาฬ ขั้น 2 / อัคคีควงสว่าน คูณ 2)
ท่าไม้ตายรูปแบบยิงประตูแบบที่ 3 ของโกเอนจิโดยวาดมือซ้ายไปข้างหน้าพร้อมสร้างพายุเปลวเพลิงขึ้นมาแล้วกระโดดหมุนตัวในแนวตั้งไปตามพายุเพลิงพร้อมๆกับบอลและจะเรียกไฟออกมาเป็นพายุหมุนแล้วกระโดดหมุนตัวควงสว่านขึ้นไปแล้วเตะ
*แม็กซิมั่มไฟเออร์ (マキシマムファイア)
ท่าไม้ตายรูปแบบยิงประตูมีความคล้ายกับไฟเออร์ทอร์นาโดแต่ไฟจะห่อหุ้มคล้ายรูปทรงดาบมีพลังสูงสุด ปรากฏในภาคปะทะโอเกอร์กองทัพสุดแกร่งปรากฏกาย

**ท่าไม้ตายที่ร่วมใช้**
ดราก้อนทอร์นาโด (ドラゴントルネード, มังกรสลาตัน)
ท่าไม้ตายรูปแบบยิงประตูโดยผู้ใช้หลักคือโกเอนจิและโซเมโอกะ โดยโซเมโอกะเป็นผู้เตะก่อนโดยใช้ท่าดราก้อนครัชจากนั้นโกเอนจิใช้ท่าไฟเออร์ทอร์นาโดทำให้มังกรเปลี่ยนสีเป็นสีแดง
*อินาสึมะโอโทชิ (イナズマ落とし, อัสนีบาตฟาดพิภพ)
ท่าไม้ตายรูปแบบยิงประตูโดยผู้ใช้หลักคือโกเอนจิและคาเบยามะเป็นผู้อยู่ในฐานในการรองรับการเหยียบโดยโกเอนจิเป็นผู้เหยียบจากนั้นเตะทำให้แปรสภาพเป็นลูกบอลห่อหุ้มสายฟ้าสีน้ำเงิน
*โฮโนโอะ โนะ คาซามิโดริ (炎の風見鶏, ระบำเพลิงพญาไก่เล่นลม)
ท่าไม้ตายรูปแบบยิงประตูโดยโกเอนจิและคาเซมารุจะดีดลูกบอลขึ้นฟ้า แล้วกระโดเตะลูกพร้อมๆกัน  ทำให้เกิดปีกเพลิง 6 ปีกโผล่ออกมาจากลูกบอล ยิงเข้าประตูไป
*อินาสึมะเบรก→อินาสึมะเบรก V2 (イナズマブレイクV2, อัสนีบาตทลายภูผา ขั้น 2 (โมเดิร์นไนน์) / อัสนีทะลวงภพ V2 (โรส))
ท่าไม้ตายรูปแบบยิงประตูโดยคิโดจะดีดลูกบอลขึ้นไปบนฟ้า แล้วเอนโดกับโกเอนจิกระโดดขึ้นไปเตะร่วมกับคิโด  เกิดเป็นบอลแสงห่อหุ้มด้วยสายฟ้าสีทองและม่วงอมดำ
*ทวินบูสต์ F (ツインブーストF, ทวินบูสต์ไฟเออร์) ใช้ร่วมกันกับคิโด
ท่าไม้ตายรูปแบบยิงประตูโดยคิโดใช้ท่าทวินบูสต์จากนั้นโกเอนจิใช้ไฟเออร์ทอร์นาโด โดยถูกใช้ในศึกระหว่างทีมเซอุส แต่ไม่ได้เรียกชื่อท่าดังกล่าวแต่อย่างใด
*ครอสไฟเออร์ (クロスファイア, อัคคีเหมันต์ (โมเดิร์นไนน์) / กางเขนอัคคี (โรส))→ครอสไฟเออร์ ไค (クロスファイア 改, อัคคีเหมันต์ขั้นสอง (โมเดิร์นไนน์) / กางเขนอัคคีใหม่ (โรส))
ท่าไม้ตายรูปแบบยิงประตูโดยผู้ใช้หลักคือโกเอนจิและฟุบุกิ โดยทั้งคู่วิ่งเข้าหากันโดยมีออร่าธาตุทั้ง 2 จากนั้นแล้วหมุนตัวเหวี่ยงขากลับมาที่บอลทำให้ลูกบอลแปรสภาพพลังเพลิงและน้ำแข็ง โดยใช้ครั้งแรกในการแข่งขันของทีมเดอะเจเนซิส ในช่วง FFI ท่าครอสไฟเออร์ได้ใช้อีกครั้งและได้เปลี่ยนระดับในช่วงการแข่งขันระหว่างทีมดาร์คแองเจิล
*ดิ เอิร์ธ (ジ・アース, ปราณพิภพ)
ท่าไม้ตายรูปแบบยิงประตูโดยผู้ใช้หลักคือเอนโด, โกเอนจิและฟุบุคิ
*ไทเกอร์สตอร์ม (タイガーストーム, พยัคฆ์เพลิงพระกาฬ (โมเดิร์นไนน์) / วายุพยัคฆ์คำรณ (โรส))
ท่าไม้ตายรูปแบบยิงประตูโดยผู้ใช้หลักคือโกเอนจิและโทระมารุโดยโทระมารุใช้ไทเกอร์ไดรฟ์จากนั้นโกเอนจิใช้ท่าบาคุเนตสึสตรอมรวมไว้ทำให้มีพลังโจมตีเพิ่มขึ้น
*แกรนด์ไฟเออร์→แกรนด์ไฟเออร์ G2 (グランドファイア G2, อัคคีกัมปนาท G2 (โมเดิร์นไนน์) / เพลิงโลกันต์ (โรส))
ท่าไม้ตายรูปแบบยิงประตูโดยผู้ใช้หลักคือโกเอนจิ, ฮิโรโตะและโทระมารุ โดยทั้ง 3 จะเดินไปยังลูกบอลโดยโกเอนจิจะเตะบอลไปก่อนจากนั้นโทระมารุและฮิโรโตะจะเตะลูกพร้อมๆกันทำให้ลูกบอลแปรสภาพเป็นลูกไฟขนาดใหญ่ ในฉากคัทซีนของเกม อินาสึมะอิเลฟเวน 3 เซไค เอะ โนะ โจเซน
ใช้ชื่อท่าว่า แกรนด์ไฟเออร์ อิกนิชั่น
*ไพรม์เลเจนด์ (プライムレジェンド, ปฐมบทแห่งตำนาน)
ท่าไม้ตายรูปแบบยิงประตูโดยผู้ใช้หลักคือโกเอนจิและคิโด ปรากฏในภาคปะทะโอเกอร์กองทัพสุดแกร่งปรากฏกาย
*เจ็ทสตรีม (ジェットストリーム) ใช้ร่วมกันกับเอนโด และ โทระมารุ
ท่าไม้ตายประเภทลูกยิง โดยให้ผู้เล่นทั้งสามคนหมุนรอบลูกบอลทำให้แปลสภาพเป็นพายุขนาดยักษ์เป็นท่าไม้ตายที่ใช้ในการแข่งขันรอบชิงของ FFI ที่ปะทะกันระหว่างทีมลิตเติ้ลกิแกนท์ โดยครั้งแรกที่ใช้ผู้ใช้คือฟุโด, ฟุบุคิและโทระมารุ แต่ไม่สำเร็จ

**อ้างอิง**

**แหล่งข้อมูลอื่น**
  ข้อมูลที่เกี่ยวข้องกับ "โกเอนจิ ชูยะ" 
หมวดหมู่:ตัวละครในอินาสึมะอีเลฟเวน
หมวดหมู่:ตัวละครที่เป็นนักฟุตบอล
หมวดหมู่:ตัวละครที่เป็นนักเดินทางข้ามเวลา
หมวดหมู่:ตัวละครในบันเทิงคดีที่มีการสร้างตัวตนใหม่
หมวดหมู่:ตัวละครชาวญี่ปุ่นในวิดีโอเกม
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในวิดีโอเกม
หมวดหมู่:ตัวละครชายในอนิเมะและมังงะ